สวัสดีค่ะ คือย่าของหนูเขาป่วยเป็นมะเร็งเม็ดเลือดขาวมาประมาณ 1 ปีแล้วค่ะ แต่ตอนนี้มีอาการไตวายตามมา หนูอยากจะทราบว่าถ้าเลือกที่จะไม่ล้างไตจะสามารถมีชีวิตอยู่ได้นานแค่ไหนคะ
สวัสดีค่ะ ไตวายคือภาวะที่ไตมีความเสื่อมลงไป ความเสื่อมของการทำงานของไตนั้นมีทั้งหมด 5 ระดับ หากอยู่ในระดับ 5 คือไตแย่มากแล้วนั้น แพทย์อาจจะคุยเรื่องการรักษาด้วยการล้างไต ไม่ว่าจะเป็นการล้างไตทางหน้าท้องหรือทางเส้นเลือดค่ะซึ่งหากอยู่ในภาวะที่ไตวายมากแล้ว ควรจะล้างไต แต่ไม่ได้ล้าง จะทำให้ของเสียคั่งในร่างกายมาก จนเกิดภาวะความผิดปกติเช่นเสียสมดุลเกลือแร่ ภาวะบวม หัวใจทำงานหนัก หรือหัวใจเต้นผิดจังหวะ ซึ่งถึงแก่ชีวิตได้ค่ะดังนั้นควรทำตามคำแนะนำของแพทย์จะดีที่สุด ในช่วงที่ควรล้างไตได้นั้นควรจะทำเพื่อเพิ่มภาพชีวิตและเพิ่มอายุขัยของผู้ป่วยค่ะ